	Dan u tjednu

(datum)
	Misna nakana
	Vrijeme

Mjesto

	Nedjelja

(8. 11. 2026.)

Mudr 6, 12-16

1 Sol 4, 13-18

Mt 25, 1-13
	Za župljane
	8,00

Petrijanec

	
	+ Ivka i Marija Mikac
	9,30

Nova Ves

	
	+ Josip, Mara, Stjepan i Eva Huđek
	11,00

Petrijanec

	Ponedjeljak

Posveta Lateranske bazilike

Iv 2, 13-22
	+ Stjepan i Terezija Klaneček i roditelji; Mirko, Ivan i Kata Požgajec; Ana i Ivan Dombaj
	7,30

Petrijanec



	Utorak

Leon Veliki, papa

Mt 16, 11-19
	+ Ivica Bogadi; Mara i Ivan Bedenik; Ivan Plantak; Boris i Josip Bogadi
	7,30

Petrijanec

	Srijeda

Martin, biskup

Mt 25, 31-40
	+ Franjo Mihalinec
	7,30

Petrijanec



	Četvrtak 

Jozafat, biskup i muč.

Iv 17, 20-26
	+ Josip i Alojzija Papec; Dragica  i Tomislav Jalšovec; Zdravko, Franjo, Marija i Josip Mihalina; Marija i Ivan Kranjčić

~ klanjanje ~
	17,00

Petrijanec

	Petak

Stanislav Kostka

Lk 17, 26-37
	+ Dubravka Siročić; Nedeljka Majhen; Renata i Niko Conar
	7,30

Petrijanec

 

	Subota

Nikola Tavelić

Lk 9, 23-26
	+ Zdravko Škrinjar
	7,30

Petrijanec

	Nedjelja

(15. 11. 2026.)

Izr 31, 10-13. 19-20. 30-31

1 Sol 5, 1-6

Mt 24, 14-30
	Za župljane
	8,00

Petrijanec

	
	+ Kata i Ruža Vučković; Natalija Bogunović
	9,30

Nova Ves

	
	+ Stanko, Marija i Stjepan Kranjčić; ob. Jurković, Telebar, Crnčec i Beli
	11,00

Petrijanec


Izdaje: Župa sv. Petra i Pavla, Trg sv. Petra 2, Petrijanec, tel. 042/714 255; mob.0989100290
Odgovara: Ivan Sakač, župnik

Godina XXI.                  Liturgijska godina „A“

         8. 11. 2026. 
 TRIDESET  I  DRUGA   NEDJELJA  KROZ GODINU
Knjiga Mudrosti  6, 12-16
(Mudrost nalaze oni koji je traže.)
Prva poslanica svetoga Pavla apostola  Solunjanima   4, 13-18
(Bog će one koji usnuše u Isusu, privesti zajedno s njime.)
Evanđelje po Mateju    25, 1-13
(Evo zaručnika! Iziđite mu u susret!)

֍֍֍
„Mudrost je sjajna i ona ne tamni…“

Tijekom mjeseca studenog, pred kraj liturgijske godine, Crkva nam u misnim čitanjima nudi prikladne tekstove za razmišljanje o našoj smrti, o svršetku svijeta, o drugom dolasku Isusa Krista i našoj stalnoj pripremi za konačni susret s Kristom Gospodinom u njegovu nebeskom Kraljevstvu.

Tako nam današnje Evanđelje (Mt 25, 1-13) govori o 10 djevica koje čekaju zaručnika – da uđu na svadbu. Sve su ga čekale, ali nisu sve bile kako treba pripremljene: neke su imale dovoljno ulja u svojim svjetiljkama, pa čak i rezervu, dok je drugima ponestalo ulja. To znači da su neki ljudi spremni za dolazak Kraljevstva Božjega, dok drugima nedostaju dobra djela, kojima zaslužuju ući u nebesko Kraljevstvo.

Da nam se to ne bi dogodilo, Crkva nam nudi ova čitanja iz Svetog pisma, da nas probude iz sna i da se pripremimo, jer je Gospodinov dolazak blizu. Čak je i smrt, kojom završava ova kušnja našeg zemaljskog života, bliža nego što mi mislimo: može nam se dogoditi u bilo kojem trenutku – čak i kad je najmanje očekujemo.

Evo jedne vrlo lijepe priče, koja nam vrlo zorno pokazuje što je najvažnije kad susretnemo Krista Suca i kad budemo tražili da uđemo u njegovo nebesko Kraljevstvo. Autor priče piše ovako:

Usnio sam čudan san. Bio sam u dugom redu, u kojem je bilo mnogo ljudi, i svaki 
je držao svoje srce u rukama, da ga preda Bogu.
Ovaj prizor me iznenadio, jer su se srca ljudi uvelike razlikovala jedno od drugoga. Nisu postojala dva jednaka srca! Neka su bila mala, neka velika; neka gruba, neka sjajna; neka su bila cijela, neka oštećena; neka svijetla, neka tamnija…

Pored mene je sjedio starac. Pogledao sam mu srce i upitao: „Oprostite, zašto vam srce toliko drhti, zašto nepravilno kuca i grči se? Zašto ima toliko ožiljaka i zašto neki dijelovi nedostaju?“ Starac mi je odgovorio: „Gledaj, mladiću dobri! Svaki ožiljak predstavlja osobu kojoj sam dao svoju ljubav. Izvadio sam komadić svog srca i dao ga toj osobi. Obično su i oni meni dali komadić svoga srca, ali to nije u potpunosti ispunilo prazninu u mom srcu. Ponekad sam dao dio svog srca, a da nisam dobio drugi dio kao uzdarje. Bilo je velikih praznina, rupa, ožiljaka. Iako su otvoreni, prazni i bolni, podsjećaju me na ljubav koju sam dao drugima. I čuvam nadu za te ljude koji će se jednog dana vratiti i ispuniti te praznine. Ali, pogledaj i ti svoje srce: savršeno je, glatko, potpuno…“

Zaista, gledajući svoje srce, vidio sam da je potpuno, savršeno… Tada sam shvatio da sam ga zadržao samo za sebe i da nikada nisam htio dati nijedan komadić nekome drugom – zamijeniti ga za drugoga. Shvatio sam da se moje savršenstvo tako pokazalo kao nesavršenstvo, jer nikada nisam imao hrabrosti zamijeniti svoje srce s drugima… Osjećao sam se loše. Zacrvenio sam se…

I tako, bez puno razmišljanja, otkinuo sam komadić svog srca i umetnuo ga u starčevo srce, kako bih ispunio te praznine. Njegovo srce je odmah počelo tiše kucati i nekako postalo ljepše. Starac me pogledao, nasmiješio se, a i on je otkinuo komadić svog srca i stavio ga u prazninu koja je ostala u mom srcu. Moje srce je odmah malo naraslo, iako praznina nije bila potpuno ispunjena, jer je u njemu ostala pukotina.

Tada smo starac i ja dugo razgovarali… Ali kad sam ponovno pogledao svoje srce, bio sam zabrinut zbog te pukotine, te nesavršenosti, koju je moje davanje uzrokovalo…

Starac je razumio moju brigu i rekao mi: „Mladiću dragi, ne brini! Sve ove nesavršenosti u našim srcima ispunit će i izliječiti sam Bog. Ono što njega zanima jest da vidi da opraštamo srcu koje smo koristili – srcu koje se dalo drugima i koje je primalo od drugih… Takvo srce za Njega je najljepše srce, najljepši dar. To znači da smo živjeli život punim plućima.“

Živimo tako da Bog vidi da smo koristili i iskoristili svoje srce, svoj um i sve svoje sposobnosti za dobro. Bit će zadovoljan i primiti nas na gozbu nebeskog Kraljevstva. (https://www.svjetlorijeci.ba/)
	Mala doza duhovnih misli o životu i smrti 
„Smrt je skidanje stare odjeće i oblačenje nove; duša samo mijenja svoje ruho.” – Istočnjačka misao o selidbi duše.
„Kao što dobro proveden dan donosi sretan san, tako i dobro proživljen život donosi smirenu smrt.” – Leonardo da Vinci.
„Oni koje smo voljeli i izgubili nisu više tamo gdje su bili, ali su posvuda gdje smo mi.” – Sv. Ivan Zlatousti.


Upoznajmo svete

Sveti Brcko – spomendan 13. studenoga

Sveti Brcko, francuski biskup, rodio se oko 370. u Toursu. Siroče od djetinjstva, bio je učenik i đakon svetog Martina u opatiji Marmoutier. Po naravi je bio gunđalo i buntovnik, umišljen, nestašan, razdražljiv i svadljiv mladić, ali ga je sveti Martin ipak uzeo za učenika i imenovao za đakona. Nezahvalni Brcko se često rugao pobožnosti svojeg zaštitnika, biskupa Martina, i smijao se njegovim viđenjima. Mnogi su se čudili zašto ga biskup ne otjera, a glasovita je Martinova rečenica: «Ako je Krist podnosio Judu, zašto ja ne bih podnosio Brcka?» Martin je bio dalekovidan čovjek i predvidio da će njegov đakon Brcko jednog dana postići duhovno savršenstvo. Bio je prema njemu beskrajno strpljiv i očinski dobrohotan. Prorekao mu je da će ga jednog dana naslijediti na biskupskoj stolici, ali da će kao biskup imati poteškoća i trpjeti. I zaista, Brcko je postao svećenik, a u Martinovoj blizini postupno se pretvorio u snošljivog i poniznog čovjeka. Obratio se, promijenio dotadašnji način života i postao uzor u ponašanju i vladanju, molitvi i radu.

Brcko je 397. naslijedio svetog Martina na biskupskoj stolici u Toursu. Bio je biskup Toursa gotovo pola stoljeća. Kad je ostario, zbog teške klevete morao je napustiti Tours i otići u Rim. Vratio se nakon sedam godina, oslobođen svake sumnje. Spoznao je svetost svojeg negdašnjeg učitelja i na Martinovom grobu podigao baziliku. Dao je sagraditi mnoge crkve i osnovao brojne župe. Preminuo je 444. u Toursu i pokopan u Martinovoj bazilici. Narod je ubrzo i njega počeo častiti kao sveca. Brckov život nas uči da za svetost nikada nije kasno te da i teške naravi mogu uz Božju milost i vlastiti trud postići kršćansko savršenstvo.  

                                                                                        (Izvor: Župa Jastrebarsko)

***
Kršteni: 

Noa Rušec, sin Janka Rušeca i Mirne Kelemen, iz Petrijanca

Čestitamo!

Umrli:

Ana Rukelj, 82 god., iz Majerja

Pokoj vječni daruj joj, Gospodine!

	Mala doza duhovitog lijeka
Ako ste nesretni pozovite nekoga u goste. Kad odu bit ćete sretni.

S vremenom shvatiš da nemaš puno prijatelja nego poznaješ puno ljudi.

Mrkva poboljšava vid, rakija ga udvostručuje.

Po novom se više nekomu ne kaže da je lopov, nego stručnjak za spontani prijenos vlasništva.

Zrno po zrno – pogača. Kamen po kamen – dijaliza.

Samo je janje slatko kad se posoli.

